**Anexa 1 la H.C.L. nr.\_\_\_\_\_/\_\_\_\_\_\_\_\_\_\_**

**Programul anual de finanțări nerambursabile din fondurile publice ale Municipiului Ploieşti pentru activităţi nonprofit de interes local**

**pe anul 2025**

Municipiul Ploieşti îşi propune să susțină, cu finanțare nerambursabilă din fonduri publice, proiectele pentru activităţi nonprofit de interes local pe anul 2025, în conformitate cu prevederile bugetare pentru anul 2025, în cuantum total de **2.847.221,80 lei**.

Finanțarea proiectelor se va face în baza Legii nr.350/2005 *privind regimul finanţărilor nerambursabile din fonduri publice alocate pentru activităţi nonprofit de interes general*, cu modificările şi completările ulterioare.

**Mărimea finanțărilor nerambursabile**: Valorile următoare, minimă și maximă, se aplică finanțărilor nerambursabile pentru proiecte individuale care pot fi finanțate în cadrul programului:

|  |  |  |  |  |  |
| --- | --- | --- | --- | --- | --- |
| Nr. ctr. | Domeniu de activitate  finanțat | Valoarea finanțării solicitate/proiect (persoane juridice) (lei) | | Valoarea finanțării solicitate/proiect (persoane fizice) (lei) | |
| Valoarea minima  (lei) | Valoarea maximă  (lei) | Valoarea minima  (lei) | Valoarea maximă  (lei) |
| 1 | **Social și incluziune socială** | 10.000 | 150.000 | 5.000 | 50.000 |
| 2 | **Educațional și cultural** | 10.000 | 150.000 | 5.000 | 50.000 |
| 3 | **Sport: sport de masă și sport de performanță** | 10.000 | 150.000 | 5.000 | 50.000 |
| 4 | **Sănătate și protecția mediului** | 10.000 | 150.000 | 5.000 | 50.000 |
| 5 | **Tineret** | 10.000 | 150.000 | 5.000 | 50.000 |

Valoarea maximă eligibilă a unui proiect pentru ONG-urile nou înființate, care nu au depus bilanțul contabil, nu poate depășii 50.000,00 lei.

Atribuirea contractelor cu finanțare nerambursabilă se va face pe bază de selecție publică și evaluare de către comisii numite prin dispoziţia Primarului Municipiului Ploieşti.

Perioada de implementare a proiectelor este până la 31 decembrie 2025.